Ugu dambayn Siyaasi Muniir Axmed Cigaal oo waxa uu xukuumadda iyo xisbiga KULMIYE dib u xasuusiyay wakhtigii ay mucaaridka ay ahaayeen, isaga oo ugu baaqay inay xorriyadooda loo soo celiyo mas’uuliyiinta ka tirsan xisbigaasi oo muddo ku dhaw bil ku xidhan gudaha Magaalada Hargeysa ” Soomaalidu markay ka hadlayso dhacdooyinka waxay odhan jireen ma curadbaa mise waa ugub, waxa nasiib darro ah xisbiga KULMIYE aanu muxaafidnimada curad ku ahayn ee uu ugub ku yahay oo mucaarid soo maray waxa uu garanayaa xannuunkii ay lahayd markii xarumaha xisbiga KULMIYE ay ciidamada boolisku waaran la’aan ku galayeen, saaraakiishiisa la xidhxidhayay, maanaan filayn maanta iyada oo uu waliba guddoomiye ku-xigeenka marka uu ka ahaa Muuse Biixi Cabdi inay maanta falkii oo kale ku dhaqaaqaan oo markii ay arkeen taageerada ballaadhan ee xisbiga WADDANI ay iska caabinta WADDANI ay u addeegsadaan awooddii dawladdeed, wakhtigu wuu is gurayaa cidda doorashada ku soo bixi doonta Illahay ayaa og waxa aan annigu leeyahay ha loo soo daayo xorriyadooda mas’uuliyiintaa xidhan hana helaan garsoor caddaalad ah, waxay makhraati u noqon doonta waxa aan sheegayaa iyo farriintaydu guddoomiyaha maxkamadda sare iyo dhammaan maxkamaduhuba caddaalada ay helaan saraakiisha xidhani kana helaan maxkamaddaha qaranka Jamhuuriyadda Somaliland” ayuu yidhi Muniir Axmed Cigaal.
